વધુમાં તેનાં પ્રકારોમાં “વ્હિસ્કી”, “સ્કોચ”, “બ્રાન્ડી”, “જિન”, “વોડકા”, “રમ”, “બીયર” વગેરે છે. જોકે અમારો વિષય નહી હોવાથી ભૂલ-ચૂક લેવી દેવી. આ બધા વ્યસનોને કારણે માણસ પોતાનામાંથી જીવંત બહાર નીકળી જાય છે. તેઓ એવું સમજે છે કે ગમની આનાથી મોટી કોઈ દવા નથી. કદાચ દવા-દારૂ નો પ્રાસ આ કારણે મળે છે. કામ-ધંધાનાં તણાવમાં, બોસની જોહુકમી, પત્નીનાં કજિયા કે માથે આવી પડેલા ઋણથી મુક્તિ મેળવવા જાતકો આવા ખતરનાક વ્યસનો તરફ વળે છે અને આર્થિક, માનસિક, શારીરિક નુકસાનમાં વધારો જ કરે છે. અમેરિકાની રીસર્ચ સંસ્થા “WHO” (World Health Organization)ના જણાવ્યા અનુસાર જો વ્યક્તિ નિયમિતપણે લિમિટમાં દારૂનું સેવન કરે તો શારીરિક તકલીફો ઓછી થાય છે અને શરીર તંદુરસ્ત રહે છે, પરંતુ આપણે ત્યાં વ્યક્તિ પોતાની લિમિટ પોતે જ નક્કી કરે છે તે હંમેશા લિમિટમાં જ પીવે છે પણ માત્ર એ ખ્યાલ નથી રહેતો કે આ બીજો પેગ છે કે વીસમો.